Bramerc: Srbija može više 
Glavni tužilac Haškog tribunala uveren je da je ključ za hapšenje dvojice haških begunaca - u Srbiji. 
Srbija može i mora da učini mnogo više radi hapšenja preostale dvojice haških begunaca, rekao je danas glavni tužilac Tribunala u Hagu Serž Bramerc i poručio da hapšenje Mladića i Hadžića nema alternativu. Nakon dvodnevnog boravka u Beogradu i razgovora sa najvišim zvaničnicima Srbije, Bramerc je istakao da je radna hipoteza da se haški begunci nalaze u Srbiji, ali, iako to ne isključuje i druge mogućnosti, ključ za njihovo hvatanje je u Beogradu, smatra Bramerc. Upitan kako će njegov izveštaj uticati na odluke Evropske unije o daljim koracima Srbije ka EU, haški tužilac je izjavio da je svestan da se te dve stvar često dovode u vezu, kao i da Unija pomno prati njegove izveštaje: "zjavio je Bramerc. On je rekao i da je na sastanku sa ministrom unutrašnjih poslova Ivicom Dačićem dobio informacije o strukturnim promenama koje su izvršene u policiji. " Nema tog napora koji Srbija neće uložiti kako bi završila saradnju sa Haškim tribunalom, izjavio je predsednik Srbije Boris Tadić posle susreta sa Bramercom i dodao da veruje da ni kod glavnog tužioca ne postoji, nikakava dilema po tom pitanju: ", istakao je predsednik Tadić. A kako je novinarima rekao srpski ministar policije, sastanak sa Bramercom nije bio spektakularnog karatera, pri čemu je haškog tužioca, po rečima Ivice Dačića interesovalo to da li sve službe koje rade na lociranju haških optuženika imaju zajedničku integrisanu strategiju i saradnju, kao i da li sarađuju policijske službe i pravosudni organi. Tokom jučerašnjeg dana Serž Bramerc se sastao i sa specijalnim tužiocem za ratne zločine Vladimirom Vukčevićem i tom prilikom je bilo reči o dodatnim merama za sprečavanje delovanja mreže pomagača haških begunaca, a haški tužilac se interesovao i za zakon o oduzimanju imovine i načinima na koje se može primeniti u Srbiji.